pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. One Home จ.สระบุรี เร่งช่วยเด็กหญิงวัย 7 ขวบ ถูกพ่อแท้ๆ ทำร้ายร่างกาย พร้อมรับตัวไว้คุ้มครองแล้ว
วันอาทิตย์ที่ 5 เมษายน 2563
พม. One Home จ.สระบุรี เร่งช่วยเด็กหญิงวัย 7 ขวบ ถูกพ่อแท้ๆ ทําร้ายร่างกาย พร้อมรับตัวไว้คุ้มครองแล้ว
พม. One Home จ.สระบุรี เร่งช่วยเด็กหญิงวัย 7 ขวบ ถูกพ่อแท้ๆ ทําร้ายร่างกาย พร้อมรับตัวไว้คุ้มครองแล้ว
เมื่อวันที่ 4 เม.ย. 63 เวลา 11.30 น. นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงกรณีเด็กหญิงอายุ 7 ขวบ เรียนชั้น ป.1 โรงเรียนแห่งหนึ่งใน อําเภอมวกเหล็ก จังหวัดสระบุรี ถูกพ่อแท้ๆ อายุ 34 ปี ทําร้ายร่างกายเป็นประจํา จนได้รับบาดเจ็บทั่วร่างกาย เพื่อประชดภรรยาที่เลิกรากันไป อีกทั้ง ยังเคยมีพฤติกรรมพยายามจะล่วงละเมิดทางเพศลูกเลี้ยงคนโต และทําร้ายร่างกายอดีตภรรยา จนทําให้อดีตภรรยาทนไม่ไหวต้องพาลูกคนโตหนีไป ว่า ขณะนี้ เจ้าหน้าที่สํานักงานพัฒนาสังคมและความมั่นคงของมนุษย์จังหวัดสระบุรี พร้อมทีม พม. One Home จังหวัดสระบุรี ได้ลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคมแล้ว โดยได้ให้ความช่วยเหลือเร่งด่วน ด้วยการรับตัวเด็กหญิงดังกล่าวเข้ามาอยู่ในความดูแลที่บ้านพักเด็กและครอบครัวจังหวัดสระบุรี ตาม พ.ร.บ. คุ้มครองเด็กพ.ศ. 2546 ซึ่งจะดําเนินการช่วยเหลือตามขั้นตอน มีทีมสหวิชาชีพคอยดูแลฟื้นฟูเยียวยาสภาพจิตใจ เพื่อให้เด็กหญิงมีสภาพจิตใจที่เข้มแข็งพร้อมทั้งการตรวจสุขภาพร่างกายและ ประเมินสภาพจิตใจ เพื่อดูแลรักษาอย่างใกล้ชิด
นายปรเมธี กล่าวเพิ่มเติมว่า ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ศบค.มท. กำชับทุกจังหวัดจัดระเบียบแหล่งท่องเที่ยวชายหาด บาทวิถี ให้สอดคล้องกับสถานการณ์โควิด-19
วันเสาร์ที่ 6 มิถุนายน 2563
ศบค.มท. กําชับทุกจังหวัดจัดระเบียบแหล่งท่องเที่ยวชายหาด บาทวิถี ให้สอดคล้องกับสถานการณ์โควิด-19
ศบค.มท. กําชับทุกจังหวัดจัดระเบียบแหล่งท่องเที่ยวชายหาด บาทวิถี ให้สอดคล้องกับสถานการณ์โควิด-19
วันนี้ (6 มิ.ย.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ตามที่นายกรัฐมนตรีได้มีข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 6) ลงวันที่ 1 พ.ค. 2563 ฉบับที่ 7 ลงวันที่ 15 พ.ค. 2563 และฉบับที่ 9 ลงวันที่ 29 พ.ค. 2563 ซึ่งได้มีการผ่อนคลายให้ดําเนินการหรือทํากิจกรรมบางอย่างเพื่ออํานวยความสะดวกแก่ประชาชน อาทิ กิจกรรมด้านเศรษฐกิจและการดําเนินชีวิต และกิจกรรมด้านการออกกําลังกาย การดูแลสุขภาพหรือสันทนาการ ซึ่ง ศบค.มท. พิจารณาแล้วเห็นว่าการผ่อนคลายกิจการ/กิจกรรมข้างต้นอาจทําให้เกิดการเคลื่อนย้ายและการรวมตัวของประชาชนเป็นจํานวนมาก โดยเฉพาะแหล่งท่องเที่ยวทางธรรมชาติ ซึ่งอาจเสี่ยงต่อการแพร่ระบาดของโรคติดเชื้อไวรัสโคโรนา 2019 ได้ นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้กําชับให้จังหวัดที่มีแหล่งท่องเที่ยวธรรมชาติโดยเฉพาะอย่างยิ่งชายหาด ให้ควบคุมจํานวนผู้ร่วมกิจกรรมมิให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน และให้นํามาตรการป้องกันโรคตามข้อกําหนด ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 1) ข้อ 11 มาปรับใช้ให้สอดคล้องกับพื้นที่ ประเภทกิจกรรม และสถานการณ์ที่เป็นอยู่จริง
นอกจากนี้ ยังได้สั่งการผู้ว่าราชการจังหวัดทุกจังหวัดให้ดําเนินการจัดระเบียบสังคมในพื้นที่สาธารณะริมบาทวิถีและพื้นที่ชายหาด 4 ด้าน คือ 1) เชิงพื้นที่ ในบริเวณพื้นที่สาธารณะริมบาทวิถี ให้พิจารณาแบ่งสัดส่วนการใช้พื้นที่ให้เหมาะสม ให้ผู้ประกอบการสามารถค้าขายได้อย่างถูกสุขลักษณะ ผู้สัญจรเดินไปมาบนบาทวิถีสามารถใช้พื้นที่ได้อย่างสะดวกสบาย ปลอดภัย ไม่กีดขวางการจราจร และไม่สร้างความเดือดร้อนรําคาญผู้อยู่อาศัยบริเวณนั้น ๆ และในพื้นที่ชายหาด ให้พิจารณาแบ่งการใช้พื้นที่เป็นสัดส่วน สามารถใช้ประโยชน์ร่วมกันได้ ผู้ประกอบการต่าง ๆ เช่น การขายอาหาร ให้เช่าเก้าอี้ หรือเครื่องเล่นต่าง ๆ สามารถประกอบการได้ตามมาตรการที่กําหนด 2) เชิงกฎหมาย การอนุญาตอนุมัติให้ดําเนินการใด ๆ ในพื้นที่สาธารณะต้องเป็นไปตามระเบียบ กฎหมาย 3) เชิงเศรษฐกิจ การดําเนินการจัดระเบียบสังคมในพื้นที่ใดพื้นที่หนึ่ง นอกจากเน้นมิติด้านความเป็นระเบียบเรียบร้อย ความปลอดภัยแล้ว ให้พิจารณามิติด้านเศรษฐกิจที่อาจได้รับผลกระทบจากการจัดระเบียบ และ 4) เชิงผู้ได้รับผลกระทบ การจัดระเบียบในที่สาธารณะให้ดําเนินการภายใต้อนุกรรมการการบรรเทาผลกระทบจากการจัดระเบียบสังคมระดับจังหวัด โดยแต่งตั้งผู้แทนผู้ค้าในบริเวณที่ได้รับผลกระทบและผู้แทนประชาคมในพื้นที่เข้าร่วมประชุมเพื่อพิจารณากับคณะอนุกรรมการด้วย
รัฐบาลไทย-ข่าวทำเนียบรัฐบาล-กระทรวงเกษตรฯเผยสถานการณ์น้ำในเขื่อนอุบลรัตน์
วันพุธที่ 23 พฤศจิกายน 2559
กระทรวงเกษตรฯเผยสถานการณ์น้ําในเขื่อนอุบลรัตน์
กระทรวงเกษตรฯเผยสถานการณ์น้ําในเขื่อนอุบลรัตน์ยังต้องคุมการระบายน้ําพร้อมเกาะติดสถานการณ์น้ําอย่างใกล้ชิด ป้องกันผลกระทบต่อเกษตรกร ด้านปริมาณฝนภาคใต้ยังไม่น่าห่วง
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์โดยกรมชลประทาน ได้มีการติดตามสถานการณ์น้ําอย่างใกล้ชิด โดยเฉพาะในเขื่อนอุบลรัตน์ จังหวัดขอนแก่น ซึ่งรัฐมนตรีว่าการกระทรวงเกษตรและสหกรณ์ (พล.อ.ฉัตรชัย สาริกัลยะ) ได้สั่งการให้เจ้าหน้าที่ของกระทรวงเกษตรและสหกรณ์ดูแลเกษตรกรในพื้นที่ไม่ให้ได้รับความเดือดร้อนจากสถานการณ์น้ํา
นายณรงค์ ลีนานนท์ รองอธิบดีกรมชลประทาน กล่าวถึงสถานการณ์น้ําในปัจจุบัน ว่า ขณะนี้ (23 พฤศจิกายน 2559) ความกดอากาศสูงจากประเทศจีนยังคงมีกําลังแรง และได้ปกคลุมทางภาคตะวันออกเฉียงเหนือของไทย ทําให้เกิดฝนตกค่อนข้างมาก โดยเฉพาะที่จังหวัดขอนแก่น ส่งผลให้เขื่อนอุบลรัตน์ยังต้องระบายน้ําออกจากเขื่อน เนื่องจากปริมาณน้ําเพิ่มสูงขึ้น โดยเขื่อนมีปริมาณน้ําเก็บกักอยู่ที่ 2,431 ล้าน ลบ.ม. แต่มีปริมาณน้ําไหลเข้าเขื่อนในช่วงต้นเดือนพฤศจิกายน เป็นต้นมา สูงสุดถึงวันละ 70 ล้าน ลบ.ม.และลดลงมาเป็นลําดับ จนปัจจุบันมีปริมาณน้ําไหลเข้าเขื่อนวันละ 18 ล้าน ลบ.ม. ซึ่งทางเขื่อนอุบลรัตน์ โดยคณะกรรมการจัดการน้ําจังหวัดขอนแก่น (เจเอ็มซีขอนแก่น) ที่มีผู้ว่าราชการจังหวัด เป็นประธาน ได้พิจารณากําหนดแนวทางการบริหารจัดการน้ําของเขื่อนอุบลรัตน์ โดยเห็นว่าต้องระบายน้ําออกทางด้านท้ายเขื่อนประมาณ 21 ล้าน ลบ.ม. ต่อวัน ซึ่งจากสถานการณ์ดังกล่าวจะทําให้ปริมาณน้ําในลําน้ําชี และลําน้ําพองเพิ่มสูงขึ้น แต่หากปริมาณน้ําไหลเข้าเขื่อนลดลงก็จะทําให้การปรับลดระบายลดลงด้วย เพื่อลดผลกระทบทางด้านท้ายเขื่อน
ขณะที่สถานการณ์ฝนทางภาคใต้นั้น แม้ร่องมรสุมได้เคลื่อนลงไปสู่พื้นที่ทางจังหวัดภาคใต้แล้ว แต่ปริมาณฝนตกยังมีไม่สูงมากนัก โดยอยู่ประมาณ 20 - 30 มิลลิเมตร ต่อพื้นที่ของจังหวัดโดยรวม ซึ่งถือว่าสถานการณ์ฝนทางภาคใต้ ยังไม่มีส่งผลกระทบทําให้เกิดน้ําท่วม หรือน้ําล้นตลิ่งแต่อย่างใด
----------------------------------------
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.มท. เชิญผ้าไตรประทานของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทอดในพิธีพระราชทานเพลิงศพ นาวาตรี สมาน กุนัน ป.ช.
วันจันทร์ที่ 16 กรกฎาคม 2561
รมว.มท. เชิญผ้าไตรประทานของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทอดในพิธีพระราชทานเพลิงศพ นาวาตรี สมาน กุนัน ป.ช.
รมว.มท. เชิญผ้าไตรประทานของสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทอดในพิธีพระราชทานเพลิงศพ นาวาตรี สมาน กุนัน ป.ช.
เมื่อวันที่ 14 ก.ค. 61 เวลา 15.30 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้แทนรัฐบาล เป็นผู้เชิญผ้าไตรประทานของเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จํานวน 5 ไตร ทอดในพิธีพระราชทานเพลิงศพ นาวาตรี สมาน กุนัน ป.ช. ณ เมรุพิเศษวัดบ้านหนองคู ตําบลเมืองหงส์ อําเภอจตุรพักตรพิมาน จังหวัดร้อยเอ็ด
ในการนี้ นายฉัตรชัย พรหมเลิศ ปลัดกระทรวงมหาดไทย เป็นผู้แทนฝ่ายปกครอง ทอดผ้าไตรบังสุกุลอุทิศแก่ นาวาตรี สมาน กุนัน ด้วย
นาวาตรี สมาน กุนัน เป็นผู้ที่ประกอบคุณงามความดี และได้อุทิศความช่วยเหลือเพื่อนมนุษย์จนกระทั่งตนเองเสียชีวิต มีผลงานเป็นที่ประจักษ์ต่อสาธารณชน องค์กร และนานาประเทศ จากการปฏิบัติภารกิจนําขวดอากาศไปวางในถ้ําหลวงเพื่อสนับสนุนฝ่ายต่าง ๆ ในการช่วยเหลือเด็กและเยาวชนทีมหมูป่า อะคาเดมี ซึ่งติดอยู่ภายในถ้ําหลวง วนอุทยานถ้ําหลวง-ขุนน้ํานางนอน ตําบลโป่งผา อําเภอแม่สาย จังหวัดเชียงราย ซึ่งความดี ความเสียสละ และความทุ่มเทของ นาวาตรี สมาน กุนัน คนไทยและคนทั่วโลกได้เห็นและรู้สึกซาบซึ้งใจเป็นอย่างมาก จนได้รับการยกย่องว่าเป็น "วีรบุรุษถ้ําหลวง"
จากนั้น พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เชิญรับสั่งของเจ้าพระคุณ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเป็นกําลังใจให้ครอบครัวของ นาวาตรี สมาน กุนัน คลายโศกและให้ถึงพร้อมด้วยศรัทธาในการบําเพ็ญคุณความดีสืบไป
รัฐบาลไทย-ข่าวทำเนียบรัฐบาล-ธ.ก.ส. เร่งโอนเงินช่วยเหลือค่าเก็บเกี่ยวและปรับปรุงคุณภาพข้าว
วันอังคารที่ 13 พฤศจิกายน 2561
ธ.ก.ส. เร่งโอนเงินช่วยเหลือค่าเก็บเกี่ยวและปรับปรุงคุณภาพข้าว
ธ.ก.ส. เร่งจ่ายเงินโครงการช่วยเหลือค่าเก็บเกี่ยวและปรุงปรับคุณภาพข้าวให้แก่เกษตรกรรายย่อยผู้ปลูกข้าวนาปี ปีการผลิต 2561/62  โดยตั้งเป้าโอนเงินเข้าบัญชีเกษตรกรโดยตรงภายในเดือนพฤศจิกายน 2561 นี้ อีกกว่า 3.6 ล้านราย วงเงินกว่า 51,000 ล้านบาท
นายศรายุทธ ยิ้มยวน รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 24 กรกฎาคม 2561 ที่เห็นชอบให้ ธ.ก.ส.ดําเนินโครงการช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกรรายย่อยผู้ปลูกข้าวนาปี ปีการผลิต 2561/62 ให้กับเกษตรกรผู้ปลูกข้าวหอมมะลิ ข้าวเหนียว ข้าวเจ้าและข้าวปทุมธานี 1 ที่ขึ้นทะเบียนผู้ปลูกข้าวกับกรมส่งเสริมการเกษตร ในอัตราไร่ละ 1,500 บาท ตามพื้นที่ที่ปลูกข้าวจริงแต่ไม่เกินรายละ 12 ไร่ หรือครัวเรือนละไม่เกิน 18,000 บาท ทั้งนี้เพื่อให้เกษตรกรมีเงินทุนหมุนเวียน สําหรับเป็นค่าใช้จ่ายในการเก็บเกี่ยวและการนําข้าวเปลือกมาปรับปรุงคุณภาพโดยการลดความชื้น เพื่อเพิ่มโอกาสในการขายข้าวเปลือกได้ในราคาที่สูงขึ้น หรือนําข้าวเปลือกไปเก็บไว้ในยุ้งฉางที่เหมาะสม อันเป็นการบรรเทาความเดือดร้อนในช่วงที่ราคาข้าวตกต่ํา โดยมีเป้าหมายเกษตรกรที่จะได้รับประโยชน์ประมาณ 4.05 ล้านราย พื้นที่การผลิต 38 ล้านไร่ วงเงิน 57,722 ล้านบาท
ในการดําเนินโครงการดังกล่าว ธ.ก.ส. ได้เร่งตรวจสอบข้อมูลรายชื่อเกษตรกรตามข้อมูลที่ได้รับจากกรมส่งเสริมการเกษตร เพื่อนํามาสอบทานกับข้อมูลเกษตรกรผู้ประสบภัยธรรมชาติ ที่ทําให้นาข้าวเสียหายและได้รับเงินช่วยเหลือจากรัฐบาลไปแล้ว เพื่อมิให้เกิดการซ้ําซ้อนตามเงื่อนไขของโครงการ พร้อมกับเร่งจ่ายเงินช่วยเหลือค่าเก็บเกี่ยวและปรับปรุงคุณภาพข้าวให้แก่เกษตรกร โดยโอนเงินเข้าบัญชีเงินฝากเกษตรกรโดยตรงไปแล้วทั้งสิ้น 361,457 ราย เป็นเงิน 5,612 ล้านบาท นอกจากนี้ได้วางเป้าหมายในการจ่ายเงินช่วยเหลือไปยังเกษตรกรที่เข้าร่วมโครงการอีกจํานวน 3.6 ล้านราย วงเงินประมาณ 51,000 ล้านบาท ภายใน 30 พฤศจิกายน 2561 นี้ สําหรับเกษตรกรในพื้นที่ภาคใต้และภาคตะวันตกซึ่งจะมีการเก็บเกี่ยวผลผลิตล่าช้ากว่าภาคอื่นๆนั้น ธ.ก.ส.จะร่วมกับ กระทรวงเกษตรและสหกรณ์ เร่งจ่ายเงินให้เสร็จสิ้นภายในเดือนกุมภาพันธ์ 2562 นี้อย่างแน่นอน เพื่อให้เงินดังกล่าวถึงมือเกษตรกรโดยเร็วที่สุด นายศรายุทธกล่าว
รัฐบาลไทย-ข่าวทำเนียบรัฐบาล-รมว.แรงงาน เดินหน้าเตรียมแรงงานรับเขตเศรษฐกิจพิเศษ"พุน้ำร้อน"
วันอังคารที่ 23 สิงหาคม 2559
รมว.แรงงาน เดินหน้าเตรียมแรงงานรับเขตเศรษฐกิจพิเศษ"พุน้ําร้อน"
วันนี้ (18 ส.ค.59) พลเอก ศิริชัย ดิษฐกุล รัฐมนตรีว่าการกระทรวงแรงงาน พร้อมคณะผู้บริหาร เดินทางมาตรวจราชการจังหวัดกาญจนบุรี เพื่อประชุมติดตามผลการดําเนินงานด้านแรงงาน ตามนโยบายของรัฐบาล พร้อมรับฟังประเด็นปัญหา อุปสรรค และข้อเสนอแนะจากนักธุรกิจ
ทั้งนี้จังหวัดกาญจนบุรี มีอาณาเขตติดต่อกับประเทศสาธารณรัฐแห่งสหภาพเมียนมา และได้รับการกําหนดเป็นพื้นที่จัดตั้งเขตพัฒนาเศรษฐกิจพิเศษ ระยะที่ 2 เนื่องด้วยศักยภาพในการเป็นเขตเศรษฐกิจชายแดน มีขีดความสามารถเป็นศูนย์กลางทางเศรษฐกิจภาคตะวันตก,ในด้านการค้า การลงทุนชายแดน และศูนย์กลางโลจิสติกส์ ได้เป็นอย่างดี ขณะนี้ได้มีการเตรียมความพร้อมและมีความความก้าวหน้ามาโดยลําดับ โดยได้มีการส่งมอบพื้นที่ราชพัสดุ เพื่อจัดตั้งเขตพัฒนาเศรษฐกิจพิเศษ จํานวน 8,193 ไร่ ในพื้นที่ อําเภอเมือง กาญจนบุรีเป็นที่เรียบร้อยแล้ว พร้อมเดินหน้าสู่การพัฒนาให้เป็นไปตามแผนที่กําหนด ซึ่งเมื่อดําเนินการแล้วเสร็จสมบูรณ์ก็จะเป็นการสร้างรายได้ให้กับประชาชนในพื้นที่และเป็นจุดเชื่อมโยงการพัฒนาเศรษฐกิจของประเทศต่อไป โดยภาคเอกชนขอให้มีการเตรียมกําลังแรงงานและอํานวยความสะดวกในการจ้างงานทั้งแรงงานไทยและแรงงานต่างด้าว ซึ่งในส่วนนี้ กระทรวงแรงงานได้มีการจัดทํายุทธศาสตร์ด้านแรงงานในเขตพัฒนาเศรษฐกิจพิเศษ เป็นการเฉพาะด้วย เพื่ออํานวยความสะดวกในทุกด้านทั้งการจ้างงาน การพัฒนาฝีมือแรงงาน การดูแลด้านสวัสดิการและความปลอดภัย พร้อมทั้งขยายช่องทางการสื่อสารระหว่างกันเพื่อแก้ไขปัญหาและสนับสนุนการดําเนินของเอกชนด้วยความรวดเร็วด้วย
ในการนี้รัฐมนตรีว่าการกระทรวงแรงงานได้ประชุมมอบแนวทางปฏิบัติราชการให้แก่หัวหน้าส่วนราชการในสังกัดกระทรวงแรงงานจังหวัดกาญจนบุรี สุพรรณบุรี นครปฐม ราชบุรี และเพชรบุรี โดยเน้นย้ําการดําเนินงานให้ใช้กลไก “ประชารัฐ” ประสานพลังจากทุกฝ่าย ทั้งภาครัฐ เอกชน และประชาชน เพื่อร่วมกันผลักดันนโยบายต่าง ๆ สู่เป้าหมายที่กําหนดไว้ ภายใต้แผนปฏิบัติการซึ่งมี 8 วาระในการปฏิรูปเร่งด่วนและยุทธศาสตร์ด้านแรงงาน 20 ปี โดยกําหนดไว้ 4 ระยะ โดยระยะที่ 1 (ปี 2561-2565) จะสร้างกําลังคนให้เป็น “Productive Manpower” ถือเป็นกําลังคนที่มีคุณภาพ ในระยะที่ 2 (ปี 2566-2570) จะเข้าสู่การเป็น“Innovative Workforce” คือ กําลังแรงงานที่มีนวัตกรรม เพื่อให้เป็นแรงงานที่มีผลิตภาพสูงขึ้น และต่อไปในระยะที่ 3 (ปี 2571-2575) จะเข้าสู่ “Creative Workforce” ซึ่งจะเป็นแรงงานที่มีความคิดสร้างสรรค์ มีทักษะ สร้างมูลค่าเพิ่มในการทํางาน เพื่อเข้าสู่ระยะที่ 4 (2576-2580) ที่ให้กําลังแรงงานของไทยได้เป็น “Brainpower” เพื่อสร้างสังคมการทํางานแห่งปัญญา มีการทํางานที่มีมูลค่าที่สูงขึ้นซึ่งเริ่มดําเนินการในปีงบประมาณ 2560 นี้โดยมีประชาชนเป็นศูนย์กลาง ทั้งนี้ให้ข้าราชการและเจ้าหน้าที่กระทรวงแรงงาน จะต้องเป็นนักประชาสัมพันธ์ สร้างการรับรู้ให้แก่ประชาชนอย่างมีประสิทธิภาพควบคู่การทํางานเชิงรุกใกล้ชิดประชาชนและสนองตอบความต้องการของประชาชนให้รวดเร็ว โดยเฉพาะอย่างยิ่งการสนับสนุนให้เป็นไปตามความต้องการและสภาพพื้นฐานของแต่ละพื้นที่ พร้อมทั้งเดินทางไปตรวจเยี่ยมด่านชายแดนบ้านน้ําพุร้อน ตําบลบ้านเก่า อําเภอเมืองกาญจนบุรี จ.กาญจนบุรีด้วย
--------------------------------------------
“OUR HOME OUR COUNTRY TOGETHER STRONGER"
"เราจะเติบโตและแข็งแกร่งไปด้วยกัน เพราะที่นี่คือ บ้านของเรา ประเทศไทยของเรา"
รัฐบาลไทย-ข่าวทำเนียบรัฐบาล-ทส. ร่วมกับ กลุ่มบริษัทยูนิลีเวอร์ หารือแนวทางความร่วมมือในการแก้ไขปัญหาขยะพลาสติก
วันจันทร์ที่ 2 กันยายน 2562
ทส. ร่วมกับ กลุ่มบริษัทยูนิลีเวอร์ หารือแนวทางความร่วมมือในการแก้ไขปัญหาขยะพลาสติก
เมื่อเร็ว ๆ นี้  นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวต้อนรับ Mr. Robert Candelino ประธานกรรมการบริหารกลุ่มบริษัทยูนิลีเวอร์ ประเทศไทย และเอเชียตะวันออกเฉียงใต้ และคณะ โดยทั้งสองฝ่ายได้หารือกันในประเด็นเกี่ยวกั
ทส. ร่วมกับ กลุ่มบริษัทยูนิลีเวอร์หารือแนวทางความร่วมมือในการแก้ไขปัญหาขยะพลาสติก
เมื่อเร็ว ๆ นี้นายวราวุธ ศิลปอาชารัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวต้อนรับ Mr. Robert Candelino ประธานกรรมการบริหารกลุ่มบริษัทยูนิลีเวอร์ ประเทศไทย และเอเชียตะวันออกเฉียงใต้ และคณะ โดยทั้งสองฝ่ายได้หารือกันในประเด็นเกี่ยวกับปัญหาขยะพลาสติกและแนวทางความร่วมมือในการแก้ไขปัญหา ซึ่งกระทรวงทรัพยากรธรรมชาติและสิ่งแวดล้อมเห็นถึงความสําคัญของปัญหาและผลกระทบที่เกิดขึ้นโดยเฉพาะกับสิ่งมีชีวิตและสิ่งแวดล้อม และกําลังเร่งดําเนินการเพื่อหาทางแก้ไขปัญหาดังกล่าว โดยใช้กรณีศึกษาจากพะยูนมาเรียมเป็นโอกาสในการสร้างข้อริเริ่มเพื่อขับเคลื่อนประเด็นปัญหาด้านสิ่งแวดล้อมไปสู่การปฏิบัติอย่างเป็นรูปธรรมกับทุกภาคส่วน รวมถึงภาคธุรกิจ อุตสาหกรรม และที่สําคัญที่สุดคือประชาชน
ในการนี้ Mr. Robert Candelino แสดงถึงเจตนารมณ์ของกลุ่มบริษัทยูนิลีเวอร์ในการดําเนินการระยะยาวเพื่อร่วมอนุรักษ์สิ่งแวดล้อมควบคู่ไปกับการพัฒนาคุณภาพสินค้าเพื่อความเป็นอยู่ที่ดีของคนไทยและอีกกว่า ๑๙๐ ประเทศ โดยเล็งเห็นถึงความสําคัญของปัญหาขยะพลาสติกที่ทั่วโลกกําลังเผชิญอยู่ และพร้อมจะเป็นส่วนหนึ่งในการแสดงความรับผิดชอบทางสังคม โดยสนับสนุนการสร้างความตระหนักรู้กับประชาชนในการลดขยะพลาสติก การแยกและจัดเก็บขยะพลาสติกอย่างมีประสิทธิภาพ ซึ่งยูนิลีเวอร์พร้อมจะร่วมมือทํางานกับภาครัฐในรูปแบบต่างๆ โดยรัฐมนตรีว่าการกระทรวงทรัพยากรฯ ยินดีและขอบคุณที่บริษัทยูนิลีเวอร์ให้ความร่วมมือสนับสนุนการดําเนินการเพื่อแก้ไขปัญหาขยะพลาสติก ทั้งนี้ กระทรวงทรัพยากรฯ มุ่งมั่นขับเคลื่อนดําเนินการร่วมกับทุกภาคส่วนไปสู่การปฏิบัติในพื้นที่ทั้งภาครัฐ ภาคเอกชน และประชาชน เพื่อให้ปัญหาดังกล่าวหมดไปจากประเทศไทย ในการนี้ รัฐมนตรีว่าการกระทรวงทรัพยากรฯ ได้กล่าวถึงมาตรการสร้างแรงจูงใจต่างๆ ด้วย อาทิ การเก็บขวดผลิตภัณฑ์ที่ใช้หมดแล้ว เพื่อแลกผลิตภัณฑ์ใหม่ เป็นต้น
โอกาสนี้ นายธเนศพล ธนบุณยวัฒน์เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายประลอง ดํารงค์ไทย อธิบดีกรมควบคุมมลพิษ ร่วมให้การต้อนรับ
รัฐบาลไทย-ข่าวทำเนียบรัฐบาล-จี้เร่งสำรวจและให้การช่วยเหลือ แก้ปัญหาหนี้นอกระบบของผู้มีรายได้น้อย ที่ลงทะเบียนสวัสดิการแห่งรัฐ กว่า 7 แสนคน ระหว่างเข้าร่วมโครงการพัฒนาตนเอง หวังสังคมเข้มแข็งและเดินหน้าไปด้วยกั
วันพฤหัสบดีที่ 5 กรกฎาคม 2561
จี้เร่งสํารวจและให้การช่วยเหลือ แก้ปัญหาหนี้นอกระบบของผู้มีรายได้น้อย ที่ลงทะเบียนสวัสดิการแห่งรัฐ กว่า 7 แสนคน ระหว่างเข้าร่วมโครงการพัฒนาตนเอง หวังสังคมเข้มแข็งและเดินหน้าไปด้วยกั
พล.อ.ประวิตร วงษ์สุวรรณ รองนรม. และ รมว.กห. ได้มอบหมายให้ กระทรวงแรงงาน สํารวจและสนับสนุนการผลักดันแก้ปัญหาหนี้นอกระบบ
พล.อ.ประวิตร วงษ์สุวรรณ รองนรม. และ รมว.กห. ได้มอบหมายให้ กระทรวงแรงงาน สํารวจและสนับสนุนการผลักดันแก้ปัญหาหนี้นอกระบบ ของผู้มีรายได้น้อย ที่ลงทะเบียนสวัสดิการแห่งรัฐ จํานวนกว่า 7 แสนคน โดยให้ประสานข้อมูลและทํางานร่วมกับ กอ.รมน. ทหารและตํารวจในพื้นที่ ระหว่างการขับเคลื่อนโครงการ “เพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ” ที่กําลังดําเนินการและจะเสร็จสิ้นใน ก.ย.61
โดยคาดว่า หลัง ก.ย.61 ความร่วมมือกันในการผ่อนคลายภาระหนี้นอกระบบของผู้มีรายได้น้อย ร่วมกับมาตรการพัฒนาคุณภาพชีวิต เพื่อสร้างโอกาสให้ผู้มีรายได้น้อย กว่า 6 แสนคน ที่เข้าร่วมพัฒนาตนเองกับกระทรวงแรงงาน จะสามารถพัฒนาศักยภาพและทักษะในวิชาชีพทางเลือก. ให้ผู้มีรายได้น้อย มีงานทําและมีรายได้พอเพียงสําหรับการพึ่งพาตนเอง ตลอดจนมีหลักประกันทางสังคมและความมั่นคงในชีวิตที่เหมาะสม เพื่อให้สังคมสามารถขับเคลื่อนเดินหน้าอย่างเข้มแข็งไปด้วยกัน
รัฐบาลไทย-ข่าวทำเนียบรัฐบาล-พระเจ้าหลานเธอ พระองค์เจ้าพัชรกิติยาภา เสด็จเป็นประธาน ในพิธีเปิดอาคารสนามแบดมินตัน ณ ศูนย์ฝึกและอบรมเด็กและเยาวชนชายบ้านกรุณา
วันพฤหัสบดีที่ 13 กันยายน 2561
พระเจ้าหลานเธอ พระองค์เจ้าพัชรกิติยาภา เสด็จเป็นประธาน ในพิธีเปิดอาคารสนามแบดมินตัน ณ ศูนย์ฝึกและอบรมเด็กและเยาวชนชายบ้านกรุณา
พระเจ้าหลานเธอ พระองค์เจ้าพัชรกิติยาภา เสด็จเป็นประธานในพิธีเปิดอาคารสนามแบดมินตัน ณ ศูนย์ฝึกและอบรมเด็กและเยาวชนชายบ้านกรุณา
เมื่อวันพุธที่ ๑๒ กันยายน ๒๕๖๑ เวลา ๑๔.๔๐ น.
พระเจ้าหลานเธอ พระองค์เจ้าพัชรกิติยาภา เสด็จเป็นประธานในพิธีเปิดอาคารสนามแบดมินตัน
ณ ศูนย์ฝึกและอบรมเด็กและเยาวชนชายบ้านกรุณา ตําบลบางปลา อําเภอบางพลี จังหวัดสมุทรปราการ
โดยมี หม่อมหลวงปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นผู้กราบทูลถวายรายงาน พร้อมด้วยคณะผู้บริหารกระทรวงยุติธรรม สโมสรกีฬาบีบีจี
ในพระดําริพระเจ้าหลานเธอ พระองค์เจ้าพัชรกิติยาภา สมาคมกีฬาแบดมินตันแห่งประเทศไทย
ในพระบรมราชูปถัมภ์ ตลอดจนข้าราชการ เจ้าหน้าที่ รวมทั้งผู้ที่เกี่ยวข้อง ร่วมเฝ้ารับเสด็จ
ในการนี้ ได้ทอดพระเนตรวีดิทัศน์ความคืบหน้าการดําเนินโครงการให้โอกาส สร้างคน : BBG Young Badminton โดยสโมสรกีฬาบีบีจี และการแสดงของเด็กและเยาวชนจากศูนย์ฝึกและอบรมเด็ก
และเยาวชนชายบ้านกรุณา ในชื่อชุด “นาฏมวยไทย” จากนั้น ทรงกดปุ่มเปิดแพรคลุมป้ายอาคาร
สนามแบดมินตัน และทอดพระเนตรการฝึกซ้อมของเด็กและเยาวชนที่เข้าร่วมโครงการ
รัฐบาลไทย-ข่าวทำเนียบรัฐบาล-งานเปิดตัวผลิตภัณฑ์สิ่งทอที่มีคุณสมบัติพิเศษ
วันศุกร์ที่ 7 กรกฎาคม 2560
งานเปิดตัวผลิตภัณฑ์สิ่งทอที่มีคุณสมบัติพิเศษ
รองปลัดกระทรวงอุตสาหกรรม และประธานบอร์ดสถาบันพัฒนาอุตสาหกรรมสิ่งทอ เป็นประธานเปิดตัวผลิตภัณฑ์สิ่งทอที่มีคุณสมบัติพิเศษ Filagen Grand Opening
วันนี้ (7 กรกฎาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม และประธานบอร์ดสถาบันพัฒนาอุตสาหกรรมสิ่งทอ เป็นประธานเปิดตัวผลิตภัณฑ์สิ่งทอที่มีคุณสมบัติพิเศษ Filagen Grand Opening โดยกิจกรรมในครั้งนี้ ผู้ประกอบการอุตสาหกรรมสิ่งทอไทยนําผลิตภัณฑ์เข้าร่วมแสดงกว่า 15 บริษัท ณ ศูนย์การค้าสยามพารากอน
นางสาวนิสากรฯ กล่าวว่า ผลิตภัณฑ์สิ่งทอดังกล่าวเกิดจากการนํานวัตกรรมเส้นใยคอลลาเจนประยุกต์ใช้กับอุตสาหกรรมสิ่งทอของไทย โดยการนําเอาคอลลาเจนสกัดจากเกล็ดปลา Milk Fish ซึ่งมีคุณสมบัติในการป้องกันรังสียูวีและการเก็บรักษาความชุ่มชื่นของผิวกาย มาใส่ในเส้นใยวิสโคสเรยอน
โดยมีผลการทดสอบและมาตรฐานรับรองเส้นใยฟิลาเจน สามารถนําไปทําเป็นผลิตภัณฑ์ได้อย่างหลากหลายรูปแบบ เป็นการเพิ่มมูลค่าให้กับผลิตภัณฑ์ โดยเป็นความร่วมมือและสนับสนุนผู้ประกอบการไทยในอุตสาหกรรมสิ่งทอ ตั้งแต่อุตสาหกรรมต้นน้ํา กลางน้ํา และปลายน้ํา โดยเริ่มต้นตั้งแต่กระบวนการฉีดเส้นใย จนถึงกระบวนการปั่นเป็นเส้นด้าย รวมไปถึงผลิตภัณฑ์ดังกล่าวยังมีส่วนในการช่วยส่งเสริมการสร้างงานให้กับคนภายในประเทศ รวมถึงการสนับสนุนกลุ่มวิสาหกิจชุมชนในประเทศไทย ให้มีแนวคิดในการพัฒนาอุตสาหกรรมสิ่งทอในยุคอุตสาหกรรม 4.0
สําหรับสถานการณ์ปัจจุบันของอุตสาหกรรมสิ่งทอและเครื่องนุ่งห่มทั้งภายในประเทศและต่างประเทศมีอัตราการแข่งขันที่สูงขึ้นอย่างต่อเนื่อง ประกอบกับนโยบายไทยแลนด์ 4.0 ของทางภาครัฐ ที่ผลักดันเศรษฐกิจที่ขับเคลื่อนด้วยนวัตกรรม ดังนั้นผู้ประกอบการในอุตสาหกรรมสิ่งทอและเครื่องนุ่งห่มต้องตื่นตัวในเรื่องการพัฒนาขีดความสามารถในการแข่งขันให้มากขึ้น ผ่านการประยุกต์ใช้นวัตกรรมเทคโนโลยีมากยิ่งขึ้น ตั้งแต่การเพิ่มประสิทธิภาพ-ลดต้นทุนการผลิต การเพิ่มมูลค่าผลิตภัณฑ์ ตลอดจนการสร้างเครือข่ายในกลุ่มอุตสาหกรรม เพื่อขับเคลื่อนอุตสาหกรรมมูลค่าสูงในปัจจุบันให้มีศักยภาพเพิ่มขึ้นอย่างต่อเนื่อง นางสาวนิสากร กล่าวทิ้งท้าย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานและปาฐกถาพิเศษในการประชุมวิชาการและนำเสนอผลงานวิจัยระดับชาติ ครั้งที่ 5 ประจำปี 2561
วันจันทร์ที่ 5 มีนาคม 2561
รมว.กระทรวงดิจิทัลฯ เป็นประธานและปาฐกถาพิเศษในการประชุมวิชาการและนําเสนอผลงานวิจัยระดับชาติ ครั้งที่ 5 ประจําปี 2561
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการประชุมวิชาการและนําเสนอผลงานวิจัยระดับชาติ ครั้งที่ 5 ประจําปี 2561 และกล่าวปาฐกถาพิเศษในหัวข้อ “การสร้างองค์ความรู้และนวัตกรรมเพื่อการพัฒนาอย่างยังยืน” ซึ่งมหาวิทยาลัยปทุมธานีร่วมมือกับหน่วยงานภาคีเครือข่ายจากสถาบันการศึกษาและองค์กรต่างๆ จํานวน 11 สถาบัน จัดขึ้น โดยมี ดร.ชนากานต์ ยืนยง อธิการบดีมหาวิทยาลัยปทุมธานี พร้อมด้วยผู้บริหาร คณาจารย์ และนักศึกษา รวมกว่า 1,000 คน ร่วมรับฟังการปาฐกถาพิเศษฯ นอกจากนี้ภายในงานยังมีการเปิดนิทรรศการแสดงผลงานวิจัย นวัตกรรม งานสร้างสรรค์ผลงานวิจัยดีเด่นต่างๆ การนําเสนอผลงานภาคบรรยาย การมอบประกาศนียบัตร และรางวัลผลงานดีเด่น ณ อาคารหอประชุมใหญ่มหาวิทยาลัยปทุมธานี อําเภอเมือง จังหวัดปทุมธานี
********************
รัฐบาลไทย-ข่าวทำเนียบรัฐบาล-เด็กเล็กไม่ยอมใส่หน้ากากอนามัยควรทำอย่างไร ??
วันอาทิตย์ที่ 5 กรกฎาคม 2563
เด็กเล็กไม่ยอมใส่หน้ากากอนามัยควรทําอย่างไร ??
มีวิธีการอย่างไรบ้างนะ
รัฐบาลไทย-ข่าวทำเนียบรัฐบาล-รอง นรม. และ รมว.กห. ให้การต้อนรับการเข้าเยี่ยมคารวะ เพื่ออำลาตำแหน่ง ของ ออท.เครือรัฐออสเตรเลีย /ไทย
วันศุกร์ที่ 23 พฤศจิกายน 2561
รอง นรม. และ รมว.กห. ให้การต้อนรับการเข้าเยี่ยมคารวะ เพื่ออําลาตําแหน่ง ของ ออท.เครือรัฐออสเตรเลีย /ไทย
เมื่อ 23 พ.ย.61 เวลา 0840 น. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคารวะของ นายพอล โรบิลลียาร์ด ( Paul Robilliard ) พร้อมคณะ ในโอกาสอําลาตําแหน่ง ณ ศาลาว่าการกลาโหม
เมื่อ 23 พ.ย.61 เวลา 0840 น. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับการเยี่ยมคารวะของ นายพอล โรบิลลียาร์ด ( Paul Robilliard ) พร้อมคณะ ในโอกาสอําลาตําแหน่ง ณ ศาลาว่าการกลาโหม
พล.อ.ประวิตร ได้กล่าวขอบคุณ นายพอล ที่ปฏิบัติหน้าที่ด้วยความตั้งใจด้วยดี ส่งผลให้ความสัมพันธ์และความร่วมมือระหว่างสองประเทศมีพัฒนาการด้วยดี ทั้งความเข้าใจและความร่วมมือระหว่างกัน การเยือนระดับสูง โดยเฉพาะการประสานการงานช่วยเหลือทีมหมูป่า ซึ่งเป็นความซาบซึ้งอย่างยิ่งของชาวไทย ต่อน้ําใจของออสเตรเลีย ขณะเดียวกัน ก็แสดงความยินดีและขอบคุณในความร่วมมือของออสเตรเลีย ในการขยายการปราบปรามยาเสพติดและอาชญากรรมข้ามชาติ รวมทั้งการต่อต้านการค้ามนุษย์และการก่อการร้าย และหวังว่าทั้งสองฝ่ายจะประสานความร่วมมือกันต่อไป โดยเฉพาะ ด้านความมั่นคงทางไซเบอร์
นายพอล ได้กล่าวแสดงความประทับใจ และขอขอบคุณรัฐบาลไทยที่สนับสนุนในการมุ่งส่งเสริมความสัมพันธ์อันดีและความเป็นหุ้นส่วนทางยุทธศาสตร์ระหว่างกันด้วยดีมาตลอด โดยเฉพาะ กองทัพไทยและเจ้าหน้าที่ทุกเหล่าทัพ ที่มีส่วนร่วมสนับสนุนความร่วมมือระหว่างกันที่ผ่านมา ทั้งนี้ ออสเตรเลียพร้อมที่จะพัฒนาและขยายความร่วมมือด้านต่างๆกับไทยมากขึ้น และพร้อมสนับสนุนไทยในการทําหน้าที่ประธานอาเซียนปี 62 ซึ่งจะมีผู้นําประเทศและผู้นําระดับสูงของออสเตรเลียเดินทางเข้าร่วมประชุม เพื่อร่วมกันเสริมสร้างเสถียรภาพและความมั่นคงของภูมิภาค
รัฐบาลไทย-ข่าวทำเนียบรัฐบาล-โครงการบ้านล้านหลัง
วันอังคารที่ 27 พฤศจิกายน 2561
โครงการบ้านล้านหลัง
รัฐบาลเห็นชอบโครงการบ้านล้านหลัง หรือสินเชื่อเพื่อที่อยู่อาศัยแห่งรัฐ เพื่อสนับสนุนให้ผู้มีรายได้น้อยและคนวัยทํางานที่กําลังเริ่มต้นสร้างครอบครัวมีบ้านเป็นของตนเอง
อังคารที่ 27 พ.ย.61
โครงการบ้านล้านหลัง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการบ้านล้านหลัง หรือสินเชื่อเพื่อที่อยู่อาศัยแห่งรัฐ เพื่อสนับสนุนให้ผู้มีรายได้น้อยและคนวัยทํางานที่กําลังเริ่มต้นสร้างครอบครัวมีบ้านเป็นของตนเอง โดยให้สินเชื่อเงื่อนไขผ่อนปรนสําหรับซื้อหรือปลูกสร้างที่อยู่อาศัย รายละไม่เกิน 1,000,000 บาท ระยะเวลาผ่อนชําระ 40 ปี แบ่งเป็นผู้กู้ที่มีรายได้ไม่เกิน 25,000 บาท/เดือน และผู้ที่มีรายได้เกิน 25,000 บาท/เดือน โดยคิดดอกเบี้ยอัตราคงที่ในช่วง 3 - 5 ปีแรก และจ่ายค่าผ่อนบ้านรายเดือนเติ่มต้น 1,900 - 6,300 บาท ทั้งนี้ รัฐบาลมุ่งหวังให้ผู้มีรายได้น้อยมีที่อยู่อาศัยเป็นของตนเองและมีความมั่นคงปลอดภัยในชีวิต โดยผู้สนใจสามารถติดต่อสอบถามและขอสินเชื่อได้ที่ธนาคารอาคารสงเคราะห์ทุกสาขาทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี